Α.Σ. Αίας Σαλαμίνας

Ο **Αθλητικός Σύλλογος Σαλαμίνας «ο Αίας»** είναι αθλητικός σύλλογος με έδρα το ομώνυμο Νησί τη Σαλαμίνα. Επίσημο έτος ίδρυσης του Συλλόγου είναι το 1931, χρώματά του είναι το Μπλε και το Λευκό και έμβλημά του είναι ο ήρωας της Ελληνικής μυθολογίας Αίας ο Τελαμώνιος, από τον οποίο άντλησε και το όνομά του. Ο Αίας Σαλαμίνας δραστηριοποιείται συνεχώς από την ίδρυση του στο Ποδόσφαιρο, και στο παρελθόν καλλιεργούσε και άλλα Αθλητικά Τμήματα, ενώ την αγωνιστική περίοδο 2020-21 συστάθηκε σύμφωνα με το καταστατικό του συλλόγου, και το Τμήμα Στίβου.

120px|μικρογραφία|Παλιότερο λογότυπο του Αίαντα Σαλαμίνας.

Το Ποδοσφαιρικό Τμήμα του Συλλόγου είναι και το πιο διακεκριμένο του. Η καλύτερη φάση στην ιστορία του χρονολογείται από τα μέσα της Δεκαετίας του 60' ως και τα μέσα του 70', όποτε και αγωνιζόταν στη Β' Εθνική Κατηγορία. Επίσης, ιστορική στιγμή για το σύλλογο θεωρείται το συμβολικό φιλικό παιχνίδι του 1973 στο Δημοτικό Στάδιο Σαλαμίνας, με τον ιστορικό και συνονόματο «Αίαντα της Ολλανδίας» ΑΦΚ Άγιαξ, ο οποίος πήρε το όνομά του από τον Έλληνα μυθικό ήρωα της Σαλαμίνας, Αίαντα.

## Τμήμα ποδοσφαίρου

### Ίδρυση και πρώτα χρόνια
Η πορεία της ομάδας ξεκίνησε από το 1929, πριν ακόμα αναγνωριστεί επίσημα από το Πρωτοδικείο Πειραιά, ενώ μέχρι και τα πρώτα χρόνια της μεταπολεμικής περιόδου, έδινε σαν ανεξάρτητη Ομάδα πλήθος φιλικών αγώνων, με άλλες ανεξάρτητες ή μη Ομάδες, από τη Δυτική Αττική, την Αθήνα, τον Πειραιά, τη Σαλαμίνα και γύρω Νήσων. https://www.facebook.com/groups/135120456649404?locale=el_GR

Στις 17 Φεβρουαρίου του 1931 ιδρύεται επίσημα ο «**Αίας Σαλαμίνας**», με αριθμό καταστατικού 632/1931 στο Πρωτοδικείο Πειραιά. Πρώτος Πρόεδρος αναλαμβάνει ο Δημήτριος Τρικαλίτης και Γενικός Γραμματέας ο Ευάγγελος Σόφρας, ενώ το Διοικητικό Συμβούλιο αποτελείται από τους Α. Σακελλαρίου, Π. Φραγκούλης, Ι. Κορρός, Ε. Μπινιάρης, Π. Κουλούρης, Ε. Καπετάνιος, Χ. Πάλλας, Δ. Μπιθύζης, Σ. Κοφινάς, Ε. Μπόγρης.

Τον Σεπτέμβριο του 1931 αναφέρεται πως μεταξύ άλλων έχει νικήσει σε φιλικούς αγώνες τις Ομάδες Ατρόμητο Καμινίων (2-1), την Προοδευτική Νεολαία (2-0), Αργοναύτη Πειραιά (2-1) κ.α., οι οποίες ήδη αγωνιζόντουσαν σε επίσημα Πρωταθλήματα. Στις 9 Ιουλίου 1933 φιλοξενεί την ΑΕΚ, από την οποία ηττάται με 2-7 (1-4). Τα γκολ του Αίαντα πέτυχαν ο Κουρεζής (το 1-4) και ο Ευσταθίου (το 2-5). Στον αγώνα αυτό ο Αίας αγωνίζεται με την εξής σύνθεση: Χριστοδούλου, Ψαρομανωλάκης, Μυλωνάς Ι (46΄ Λεμπέσης), Ανδριανός, Κ. Φερλέμης, Μπινιάρης, Δημητριάδης, Κουνεζής, Μυλωνάς ΙΙ (46΄ Μπόγρης), Κορμός, Ευσταθίου.. Στις 31 Ιουλίου 1938 φιλοξενεί τον Ολυμπιακό, από τον οποίο ηττάται μόλις με 2-3. Τα γκολ του Αίαντα πέτυχαν ο Ευσταθίου (το 1-0) και Κουνεζής (το 2-3). Στον αγώνα αυτό ο Αίας αγωνίζεται με την εξής σύνθεση: Χριστοδούλου, Μπερής, Παπαθανασίου, Κουνεζής, Μυλωνάς, Ευσταθίου Ι, Μπόγρης, Μπινιάρης, Ευσταθίου ΙΙ, Φασουλής, Αυγερινός.

Τον Νοέμβριο του 1938 φιλοξένησε στη Σαλαμίνα τον ισχυρό Θησέα Πειραιώς, που αγωνιζόταν στην κορυφαία κατηγορία του πρωταθλήματος Πειραιώς, και αναδείχθηκαν ισόπαλοι ενώπιον πλήθους κόσμου με σκορ 4-4 και τον Δεκέμβριο του ίδιου έτους φιλοξένησε επίσης στη Σαλαμίνα τους Φιλάθλους Πειραιώς επίσημο σωματείο του Πειραιά, των οποίων επικράτησε με 3-1. Τον Φεβρουάριο του 1939 φιλοξένησε τον ισχυρό Αττικό Αθηνών, επίσημο Σωματείο Αθηνών και επικράτησε με 3-2. Τον Απρίλιο του ίδιου έτους φιλοξένησε τον επίσης ισχυρό Φωστήρα, ομάδα Γ' Κατηγορίας Αθηνών του οποίου και επικράτησε με 5-3, ενώ επίσης φιλοξένησε και τον ισχυρό Άρη Κοκκινιάς, ομάδα Α' Κατηγορίας Πειραιώς, από τον οποίο και ηττήθηκε με 2-1. Στα τέλη Απριλίου του 1939, φιλοξένησε στη Σαλαμίνα και τον ισχυρό Αθηναϊκό, ομάδα Β' Κατηγορίας Αθηνών, από τον οποίο και ηττήθηκε με 6-4.

### Στα πρωταθλήματα Πειραιά και άνοδος στη Β' Εθνική Κατηγορία
Το 1949 αναγνωρίζεται επίσημα από την Ε.Π.Ο. με Αριθμό Μητρώου Ε.Π.Ο. 240, και εντάσσεται επίσημα στην Ε.Π.Σ. Πειραιά, όποτε και από την περίοδο 1949-50 ξεκινά η επίσημη αγωνιστική του από το πρωτάθλημα της Γ' κατηγορίας. Αναδείχθηκε αμέσως Πρωταθλητής και την επόμενη περίοδο 1950-51 αναδείχθηκε Πρωταθλητής και στη Β' Κατηγορία, ωστόσο έπειτα από αγώνες Μπαράζ έχασε την άνοδο, την οποία τελικά εξασφάλισε την αμέσως επόμενη περίοδο 1951-52, όποτε και αναδείχθηκε Πρωταθλητής και μέσω Μπαράζ κέρδισε την άνοδο στην Α2' Κατηγορία, δεύτερη τη τάξη Κατηγορία στην ποδοσφαιρική ιεραρχία του Πειραιά. Στη δεύτερη Κατηγορία του Πειραιά, παρέμεινε μέχρι και την περίοδο 1955-56 (πλέον Β' Κατηγορία), όποτε και υποβιβάστηκε στη Γ' Κατηγορία. Την επόμενη περίοδο, 1957-58 αναδείχθηκε πρωταθλητής στη Γ' κατηγορία και την αμέσως επόμενη, 1958-59, πρωταθλητής στη Β' κατηγορία και μέσω της τελικής φάσης ανήλθε για πρώτη φορά στην Α' κατηγορία της Ε.Π.Σ. Πειραιά. Στην Α' κατηγορία συνέχισε σταθερά μέχρι και την περίοδο 1962-63, όποτε και τερμάτισε στην 2η θέση και ανήλθε στη Β' Εθνική κατηγορία
, για πρώτη φορά. Το 1962 φιλοξενεί στη Σαλαμίνα τον Παναθηναϊκό και γνωρίζει την ήττα με σκορ 2-3 και το 1963, αντιμετωπίζει για δεύτερη φορά την ΑΕΚ, αυτή τη φορά εκτός έδρας και γνωρίζει την ήττα με σκορ 2-1.

### Στις Εθνικές κατηγορίες
#### Στη Β' Εθνική
Στη Β' Εθνική δεν κατάφερε οριακά να παραμείνει, καθώς κατά την πρώτη του συμμετοχή την περίοδο 1963-64, τερμάτισε στη 12η θέση σε σύνολο 17 ομάδων, δεύτερη μόλις μετά τη ζώνη του υποβιβασμού και υποβιβάστηκε για να επιστρέψει ξανά το 1965, όταν την περίοδο 1964-65 αναδείχθηκε πρωταθλητής Πειραιά. Στη Β' Εθνική κατηγορία αγωνίστηκε συνεχόμενα από την περίοδο 1965-66 μέχρι και την περίοδο 1974-75, όποτε και τερμάτισε στη 12η θέση σε σύνολο 20 ομάδων, οριακά μόλις μία θέσω κάτω από τη ζώνη του υποβιβασμού και υποβιβάστηκε στο πρωτάθλημα Πειραιά. Το 1967 σε μια ιστορική νίκη, κερδίζει σε φιλικό αγώνα εκτός έδρας τον Ολυμπιακό με σκορ 2-3. Το 1973 φιλοξένησε τον Άγιαξ Άμστερνταμ σε συμβολικό φιλικό αγώνα στη Σαλαμίνα.

#### Μικρότερες εθνικές κατηγορίες
Την περίοδο 1979-80 αναδείχθηκε πρωταθλητής Πειραιά και ανήλθε στο Εθνικό ερασιτεχνικό πρωτάθλημα, που εκείνο το διάστημα είχε το ρόλο της τρίτης τη τάξη κατηγορία του ελληνικού ποδοσφαίρου (ανεπίσημη Γ΄ Εθνική). Στο Εθνικό ερασιτεχνικό πρωτάθλημα αγωνίστηκε τις περιόδους 1980-81, 1981-82, και 1982-1983.Την αγωνιστική περίοδο 1983-84 αναδείχθηκε πρωταθλητής 2ου ομίλου στο Εθνικό ερασιτεχνικό πρωτάθλημα και προβιβάστηκε στην επίσημη πλέον Γ' Εθνική κατηγορία, από όπου όμως υποβιβάστηκε την αμέσως επόμενη, 1984-85. Την αμέσως επόμενη αγωνιστική περίοδο 1985-86 τερμάτισε στην 14η θέση σε σύνολο 20 ομάδων του 1ου ομίλου του Εθνικού ερασιτεχνικού πρωταθλήματος και υποβιβάστηκε στο πρωτάθλημα του Πειραιά. Στη συνέχεια τις αγωνιστικές περιόδους 1986-87, 1987-88 & 1989-90 αγωνίστηκε στην Α΄ Κατηγορία Πειραιά.

### 1990 μέχρι σήμερα
#### Περιφερειακό πρωτάθλημα και Γ' Εθνική
Ο ιστορικός Αίας Σαλαμίνας αγωνίζεται στην Α΄ Κατηγορία Πειραιά την αγωνιστική περίοδο 1990-91 όπου και κατακτά το Πρωτάθλημα, αλλά και κατέκτησε για πρώτη φορά το Κύπελλο Πειραιά, στις 27-3-1991 επικρατώντας στο Στάδιο «Γεώργιος Καραϊσκάκης» 2-1 στον Τελικό του Βύζαντα Μεγάρων. Την επόμενη αγωνιστική περίοδο 1991-92, αλλά και τις περιόδους 1992-93 αγωνίζεται στην Δ΄ Εθνική Κατηγορία, όπως και την επόμενη περίοδο 1993-94 όπου καταλαμβάνει την 14η θέση και υποβιβάζετε. Την αγωνιστική περίοδο 1994-95 συμμετέχει στο Πρωτάθλημα της Α΄ Κατηγορίας του Πειραιά, όπως και τις επόμενες περιόδους 1995-96, 1996-97, 1997-98, ενώ την αγωνιστική περίοδο 1998-99 αναδείχθηκε Πρωταθλητής, αλλά δεν προβιβάστηκε στην επόμενη μεγαλύτερη Κατηγορία, αφού κατέλαβε την 2η θέση σε αγώνες Μπαράζ που πραγματοποιήθηκαν στην Άμφισσα. Την επόμενη περίοδο 1999-00 αναδείχθηκε Πρωταθλητής 1ου ομίλου του Πρωταθλήματος Α΄ Κατηγορίας Πειραιά και ανήλθε στην επίσημη πλέον Δ' Εθνική κατηγορία (Περιφερειακό πρωτάθλημα), από οπού όμως την επόμενη αγωνιστική περίοδο, 2000-01, υποβιβάζεται. Ωστόσο, την αμέσως επόμενη αγωνιστική περίοδο, 2001-02, αναδείχθηκε εκ νέου Πρωταθλητής Πειραιά και προβιβάστηκε στη Δ' Εθνική κατηγορία, όπου πλέον συνέχισε σταθερά αγωνιζόμενος και τις αγωνιστικές περιόδους 2002-03, 2003-04, 2004-05, 2005-06. Την αγωνιστική περίοδο 2006-07 αναδείχθηκε Πρωταθλητής του 9ου Ομίλου της Δ΄ Εθνικής και επίσης κατέκτησε το Κύπελλο Πειραιά για δεύτερη φορά, στις 18/4/2007 στο Γήπεδο Νεάπολης, επικρατώντας 1-0 στον τελικό του Σαρωνικού Αιγίνας. Στη Γ΄ Εθνική κατηγορία, αγωνίστηκε επί σειρά ετών. Αρχικά, την περίοδο 2007-08 τερματίζει στην 8η θέση του Νοτίου Ομίλου. Την περίοδο 2008-09 τερματίζει στην 13η θέση, την περίοδο 2009-10 τερματίζει στην 12η θέση και την αμέσως επόμενη, 2010-11, στην 10η θέση του Νοτίου Ομίλου της Γ΄ Εθνικής, και το καλοκαίρι του 2011 η ομάδα υποβιβάζεται στο Περιφερειακό πρωτάθλημα (Δ΄ Εθνική).

#### Στο Πρωτάθλημα της Ε.Π.Σ. Πειραιά
Την επόμενη περίοδο 2011-12 αγωνίστηκε στην Δ' Εθνική Κατηγορία, όπου και υποβιβάστηκε αμέσως μετά στο Πρωτάθλημα της Α΄ Κατηγορίας του Πειραιά και την αμέσως επόμενη 2012-13 αγωνίζεται στη Β' Κατηγορία του Πειραιά. Την αγωνιστική περίοδο 2013-14 αναδείχθηκε Δευτεραθλητής 2ου Ομίλου της Β' Κατηγορίας και επανήλθε στην Α' Κατηγορία Πειραιά, όπου συνέχισε μέχρι την περίοδο 2015-16, όποτε και αποχώρησε από το πρωτάθλημα λόγω σοβαρών Διοικητικών Προβλημάτων. Την περίοδο 2016-17 ο Αίαντας ξεκίνησε με -6 βαθμούς τις υποχρεώσεις του στο πρωτάθλημα της Β' Κατηγορίας λόγω της αποχώρησής του από το προηγούμενο Πρωτάθλημα, ωστόσο όμως τερμάτισε στη 2η θέση του 2ου ομίλου της Β' Κατηγορίας και επανήλθε στην πρώτη τη τάξη Κατηγορία του Πρωταθλήματος της Ε.Π.Σ. Πειραιά. Τη σεζόν 2017-18 συμμετέχει στο Πρωτάθλημα της Α΄ Κατηγορίας και κατέλαβε την 6η θέση, και τη σεζόν 2018-19 στην κατέλαβε την 3η θέση. Την αμέσως επόμενη σεζόν 2019-20 διακόπηκε το Πρωτάθλημα λόγω της Πανδημίας (Covid-19) λίγο πριν το τέλος, με τον Αίαντα να ανακηρύσσεται Πρωταθλητής και να παίρνει την άνοδο στην Γ΄ Εθνική Κατηγορία όπου και συμμετείχε την σεζόν 2020-21 όπου και  καταλαμβάνει την 3η θέση. Την σεζόν 2021-22 αγωνίστηκε στην Γ΄ Εθνική Κατηγορία, χωρίς να καταφέρει την παραμονή, με αποτέλεσμα τον υποβιβασμό της ομάδας. Από την σεζόν 2022-23 μέχρι την σεζόν 2024-25, ο Αίαντας συμμετείχε στο Πρωτάθλημα της Α΄ Κατηγορίας της Ε.Π.Σ. Πειραιά. Τον Απρίλιο του έτους 2025 κατέκτησε το πρωτάθλημα του 2ου ομίλου της Α΄ Κατηγορίας Ε.Π.Σ. Πειραιά και συμμετείχε στο ειδικό πρωτάθλημα ανόδου, στο οποίο πήρε την άνοδο στην Γ΄ Εθνική Κατηγορία μετά από 3 χρόνια. Από την αγωνιστική περίοδο 2025 - 2026 ο Αίαντας Σαλαμίνας θα αγωνίζεται στο Πρωτάθλημα της Γ΄ Εθνικής Κατηγορίας (6ος Όμιλος).

### Ο συμβολικός φιλικός αγώνας με τον Άγιαξ
thumb|160px|Στιγμιότυπο του φιλικού παιχνιδιού στη Σαλαμίνα με τον Άγιαξ του Άμστερνταμ το 1973

Τον Ιούνιο του 1973 ο πρόεδρος του Ολυμπιακού Νίκος Γουλανδρής, η Γενική Γραμματεία Αθλητισμού, η Νομαρχία Πειραιά και ο Δήμος Σαλαμίνας, διοργανώνουν συμβολική φιλική αναμέτρηση, μεταξύ του Αίαντα Σαλαμίνας και του Αίαντα της Ολλανδίας, Άγιαξ Άμστερνταμ. *"Τόσο εγώ όσο και οι συμπαίκτες μου θέλαμε πολύ να δούμε το νησί του [[Αίας ο Τελαμώνιος|Αίαντα]], όπου πήρε την ονομασία ο σύλλογος μας"* δηλώνει ο Τζόνι Ρεπ (παίκτης του Άγιαξ) κατά την άφιξη τους και η θρυλική ολλανδική ομάδα αναζητώντας τις ρίζες της, περνάει ένα διήμερο στο νησί για την πραγματοποίηση του φιλικού αγώνα.

Ο Αίαντας Σαλαμίνας υποδέχθηκε τον παγκόσμιο πρωταθλητή και 3 φορές πρωταθλητή Ευρώπης Άγιαξ στις 13 Ιουνίου του 1973 και ηττήθηκε με 0-2 με γκολ του Τζόνι Ρεπ στο τότε ξερό (χωμάτινο) Δημοτικό Στάδιο Σαλαμίνας, με ασφυχτική παρουσία 6.000 θεατών. Ο Αίαντας στο ιστορικό αυτό παιχνίδι αγωνίστηκε με την εξής σύνθεση : Πέππας ( 87' Βάγιας ), Λεονταρίτης, Ψουρούκης (78' Παυλάκης), Ι. Πιλάβης, Μπισμπινικάκης †, Φραντζής †, Χειράκης, Μπακούρος, Στασινόπουλος ( 59' Σ. Φουρίκης ), Παπαλεξάνδρου, Γ. Δημητριάδης ( 85' Βασιλάκης ).

### Τίτλοι
**Πανελλήνιες Διοργανώσεις** 
*Πρωταθλητής Δ΄ Εθνικής **(2):** 1983-84, 2006-07

**Τοπικές Διοργανώσεις**
* Πρωταθλητής Α΄ Ε.Π.Σ. Πειραιά **(9):** 1964-65, 1975-76, 1979-80, 1990-91, 1998-99, 1999-00, 2001-02, 2019-20, 2024-25
* Πρωταθλητής Α2 Ε.Π.Σ. Πειραιά **(10):** 1962-63, 1964-65, 1975-76, 1979-80, 1990-91, 1998-99, 1999-00, 2001-02, 2019-20.
* Πρωταθλητής Β΄ Ε.Π.Σ. Πειραιά **(4):** 1950-51, 1951-52, 1958-59, 2013-14.
* Πρωταθλητής Γ΄ Ε.Π.Σ. Πειραιά **(4):** 1949-50, 1957-58.
* Κυπελλούχος Ε.Π.Σ. Πειραιά **(2):** 1990-91, 2006-07.

### Διατελέσαντες Πρόεδροι Ποδοσφαιρικού τμήματος
***> ΔΙΑΤΕΛΕΣΑΝΤΕΣ ΠΡΟΕΔΡΟΙ ΜΕΧΡΙ ΤΟ ΕΤΟΣ 1972 :***

ΙΩΑΝΝΗΣ ΜΠΕΡΗΣ, ΓΕΩΡΓΙΟΣ ΠΑΛΛΑΣ, ΙΑΚΩΒΟΣ ΔΑΝΑΒΑΣΙΛΗΣ, ΠΑΝΑΓΙΩΤΗΣ ΒΙΛΛΙΩΤΗΣ, ΧΡΗΣΤΟΣ ΣΑΚΕΛΛΑΡΙΟΥ, ΠΟΛΥΧΡΟΝΗΣ ΔΕΛΗΜΙΧΑΛΗΣ, ΣΩΤΗΡΙΟΣ ΜΠΕΓΝΗΣ, ΑΛΕΞΑΝΔΡΟΣ ΜΑΝΙΑΤΗΣ, ΣΠΥΡΙΔΩΝ ΜΠΕΓΝΗΣ, ΓΕΩΡΓΙΟΣ ΠΑΝΤΕΛΑΚΗΣ.

> ***Διατελέσαντες Πρόεδροι από το 1973 έως σήμερα***

### Αξιοσημείωτοι Ποδοσφαιριστές

Στον Αίαντα Σαλαμίνας έχει ανδρωθεί πλήθος ποδοσφαιριστών οι οποίοι αγωνίστηκαν στις Εθνικές κατηγορίες. Κάποιοι εξ' αυτών είναι αξιοσημείωτα οι Παναγιώτης ( Πανούσης ) Καραντής στον Ολυμπιακό Πειραιά, Παπαδημητρίου στην ΑΕΚ, Γιάννης Πιλάβης και Τάκης Λαλούσης στον Α.Ο. Αιγάλεω, Σταύρος Κουλουριώτης στην Προοδευτική, Χρήστος Ράπτης και Λάζαρος Μαγιάτης στον Εθνικό Πειραιώς, Ντάγκας στους Προοδευτική, Χαλκηδών Νηαρ Ηστ και Ατρόμητο Αθηνών, Γιώργος Σταμπουλής στους Ιωνικό Νίκαιας και Απόλλων Αθηνών, Βαγγέλης Πούτος στον Βύζαντα Μεγάρων, Ζώης Κοκλιώτης στην Παναχαϊκή.

### Ακαδημία Ποδοσφαίρου
Επί σειρά ετών λειτουργεί η Ακαδημία Ποδοσφαίρου, με βασικό σκοπό την στελέχωση Σαλαμίνιων νεαρών Ποδοσφαιριστών, στην Ανδρική Ομάδα του Συλλόγου μας. Τα τελευταία χρόνια και συγκεκριμένα από το Φθινόπωρο του έτους 2020 έχει ξεκινήσει μια μεγάλη προσπάθεια για την αναγέννηση της Ακαδημίας, και η επίπονη δουλειά των Διευθυντών και Μελών του Δ.Σ. έχει φέρει ικανοποιητικά αποτελέσματα, αφού μετά από χρόνια ο Αίαντας Σαλαμίνας συμμετέχει ανελλιπώς σε όλες της Ηλικιακές Κατηγορίες των Πρωταθλημάτων Υποδομής της Ε.Π.Σ. Πειραιά. Το ξεκίνημα έγινε την σεζόν 2020-2021 με Διευθυντή Ακαδημιών τον Αντιπρόεδρο Περικλή Αλαϊσκα, και από την σεζόν 2021-2022 μέχρι και σήμερα ξεκίνησε η ανοδική πορεία της Ακαδημίας, με πρωτεργάτες τον Διευθυντή Ακαδημίας Γιώργο Παπαϊσιδώρου και τον Τεχνικό Διευθυντή Παναγιώτη Κουτσούκο. https://www.facebook.com/AjaxAcademies1931?locale=el_GR

## Άλλα Αθλητικά τμήματα
### Τμήμα Στίβου
Τμήμα Στίβου Συλλόγου, ιδρύθηκε το έτος 2020 με μοναδικό σκοπό την διάδοση του Κλασσικού Αθλητισμού. Τεχνικός Διευθυντής αναλαμβάνει ο Ηλίας Νταβίδη με Βοηθό την Γυμνάστρια Ελευθερία Σαρή, και από τον Νοέμβριο 2023 καθήκοντα Προπονητή αναλαμβάνει ο Δημήτριος Τσιμούρας με Βοηθό τον Γυμναστή Μάριο Κωστομοίρη. Μέσα σε σύντομο χρονικό διάστημα έρχονται οι πρώτες επιτυχίες για το Τμήμα Στίβου, με την Αθλήτρια μας Εμμανουέλα Πλάκα φέρνοντας Μετάλλια και Βαθμούς στον Σύλλογο μας, με εκπληκτικές εμφανίσεις το έτος 2023. Συγκεκριμένα η Αθλήτρια μας Εμμανουέλα Πλάκα, κατατάχθηκε 3η Πανελληνιονίκης στο Εαρινό Πρωτάθλημα Στίβου στις Σέρρες, 4η Πανελληνιονίκης στο Πανελλήνιο Πρωτάθλημα Δρόμου σε ανώμαλο έδαφος στα Τρίκαλα Θεσσαλίας, και 1η Πανελληνιονίκης στο Πανελλήνιο Πρωτάθλημα Στίβου στο Πανθεσσαλικό Στάδιο στον Βόλο. ΠΡΩΤΑΘΛΗΤΡΙΑ ΕΛΛΑΔΑΣ Η ΑΘΛΗΤΡΙΑ ΜΑΣ ΕΜΜΑΝΟΥΕΛΑ ΠΛΑΚΑ το έτος 2025, μετά από μία συναρπαστική κούρσα στο Πανελλήνιο Πρωτάθλημα Στίβου, στο Πανθεσσαλικό του Βόλου τον Αυγουστο στα 800 μέτρα των Γυναικών, η Αθλήτρια μας τερμάτισε πρώτη και κατέκτησε το Χρυσό Μετάλλιο. Διευθυντές του Τμήματος Στίβου έχουν αναλάβει από την έναρξη λειτουργίας τα Μέλη του Διοικητικού Συμβουλίου Αλέξανδρος Ανδρέου, Ιάκωβος Παλαμάρης, και από το Καλοκαίρι του 2023 Διευθύνουσα έχει αναλάβει η Ευαγγελία Ευαγγέλου. https://www.facebook.com/ajaxSalaminas1931Run?locale=el_GR, Το Τεχνικό Team για την σεζόν 2025-2026 απαρτίζουν οι Προπονητές / Γυμναστές Δημήτριος Τσιμούρας, Μάριος Κωστομοίρης, Μάριος Γερονικολός και Ελευθερία Σαρή. 

### Τμήμα Εκγύμνασης

Το ΄΄ Woman Training ΄΄ Αίαντα Σαλαμίνας, έχει εδραιωθεί με απόλυτη επιτυχία τα τελευταία χρόνια στα Αθλητικά δρόμενα της Σαλαμίνας, και περιλαμβάνει εκγύμναση ενήλικων Αθλητριών. Τεχνική Υπεύθυνη για το Προπονητικό Πρόγραμμα είναι η Προπονήτρια Βίκυ Γαλάτη. Η Προπονήτρια μας είναι απόφοιτος του Τμήματος Φυσικής Αγωγής και Αθλητισμού Αθηνών, με ειδικότητα στην Υδατοσφαίριση. Πρόσφερε τις αθλητικές της γνώσεις ως Προπονήτρια σε Παιδικά και Εφηβικά τμήματα Κολύμβησης.

Γενική Υπεύθυνη και Στυλοβάτης του Τμήματος Τμήμα Εκγύμνασης ΄΄ Woman Training ΄΄ είναι το ικανότατο Mέλος Διοικητικού Συμβουλίου Συλλόγου μας Κατερίνα Μπακογιάννη, με πλούσια Διοικητική εμπειρία στον Σύλλογο μας.https://www.facebook.com/groups/1694018414698474

## Παραπομπές


## Εξωτερικοί σύνδεσμοι
* Σελίδα Αίαντα Σαλαμίνας

*
Κατηγορία:Αθλητικοί σύλλογοι Πειραιά
Κατηγορία:Ιδρύσεις αθλητικών συλλόγων το 1931
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1931